Държавен вестник, бр. 115, 2025 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  115
за нейните големи заслуги за популяризира­
нето и развитието на българската литература 
и култура в Кралство Дания.
Издаден в София на 18 декември 2025 г.
Президент на Републиката: 
Румен Радев
Министър на външните работи:
Георг Георгиев
Подпечатан с държавния печат.
Министър на правосъдието:
Георги Георгиев
7833
УКАЗ № 269
На основание чл. 98, т. 8 от Конституцията 
на Република България 
П О С Т А Н О В Я В А М :
Награждавам проф. Сава Иванов Гроздев 
с орден „Стара планина“ първа степен за 
неговите изключително големи заслуги към 
Република България в областта на образова­
нието и математическите науки.
Издаден в София на 18 декември 2025 г.
Президент на Републиката: 
Румен Радев
Министър-председател: 
Росен Желязков
Подпечатан с държавния печат.
Министър на правосъдието:
Георги Георгиев
7834
УКАЗ № 270
На основание чл. 98, т. 8 от Конституцията 
на Република България 
П О С Т А Н О В Я В А М :
Награждавам проф. Георги Иванов Мин­
чев с орден „Св. св. Кирил и Методий“ първа 
степен за неговите големи заслуги в областта 
на образованието и науката и за популяризи­
рането на българската култура.
Издаден в София на 18 декември 2025 г. 
Президент на Републиката: 
Румен Радев
Министър-председател: 
Росен Желязков
Подпечатан с държавния печат.
Министър на правосъдието:
Георги Георгиев
7835
МИНИСТЕРСКИ СЪВЕТ
ПОСТАНОВЛЕНИЕ № 342
ОТ 23 ДЕКЕМВРИ 2025 Г.
за одобряване на промени по бюджета на Ми­
нистерството на икономиката и индустрията 
за 2025 г. във връзка с увеличаване капитала 
на търговски дружества
МИНИСТЕРСКИЯТ СЪВЕТ
П О С Т А Н О В И :
Чл. 1. (1) Одобрява промени по бюджета 
на Министерството на икономиката и индус­
трията за 2025 г. за допълнителни плащания 
в частта на финансирането на бюджетното 
салдо за сметка на централния бюджет в 
размер на 83 103 300 лв. за увеличаване капи­
тала на търговски дружества, в които правата 
на държавата като едноличен собственик на 
капитала се упражняват от министъра на 
икономиката и индустрията.
(2) Средствата по ал. 1 да бъдат използвани 
за увеличение капитала на: „Иганово“ ЕАД 
в размер на 82 144 900 лв. и на „Държавната 
консолидационна компания“ ЕАД в размер 
на 958 400 лв. за увеличаване капитала на 
„Вазовски машиностроителни заводи“ ЕАД с 
цел финансиране на инвестиционни проекти 
в сектор „Отбрана и сигурност“.
Чл. 2. (1) Министърът на икономиката и 
индустрията да извърши съответните промени 
по бюджета на Министерството на икономи­
ката и индустрията за 2025 г. и да уведоми 
министъра на финансите.
(2) Министърът на финансите да извърши 
произтичащите от чл. 1 промени по централ­
ния бюджет за 2025 г.
Заключителни разпоредби
§ 1. Постановлението се приема на осно­
вание чл. 109, ал. 4, т. 1 от Закона за публич­
ните финанси.
§ 2. Изпълнението на постановлението 
се възлага на министъра на икономиката и 
индустрията.
§ 3. Постановлението влиза в сила от 
23 декември 2025 г.
Министър-председател: 
Росен Желязков
Главен секретар на Министерския съвет: 
Габриела Козарева
7813
ПОСТАНОВЛЕНИЕ № 343
ОТ 29 ДЕКЕМВРИ 2025 Г.
за изменение на нормативни актове на Ми­
нистерския съвет
МИНИСТЕРСКИЯТ СЪВЕТ
П О С Т А Н О В И :
§ 1. В Постановление № 17 на Министерския 
съвет от 2012 г. за създаване на Почивна база